《春日农圃言 其二》
清代·孙元衡

步入西园中，三径被苔藓。瓜叶尽绵蛮，归心欣欲展。

老圃为我言，此乐良不浅。瓜田初辟时，滋蔓甚繁衍。

子母互钩带，陆离灿朝睍。凿破水晶寒，琢成红玉软。

远产珍先时，岁输例常典。

作者简介：安徽桐城人，字湘南。贡生。官至东昌知府。有《赤嵌集》，乃康熙四十四年任台湾同知后所作，记土风物产。